Valestrand kyrkje

Valestrand kyrkje er ei langkyrkje i Sveio kommune i Vestland fylke. Ho vart innvigd 15. oktober 1873. Kyrkja vart oppført i lafteverk i 1872–1873 etter byggmeister Ole Vangberg sine teikningar for Vikebygd kyrkje (1872–1926). Valestrandkyrkja fekk ei lågare tårnhette. På grunn av høgare folketal fekk denne kyrkja òg større dimensjonar. Opphaveleg hadde kyrkja 480 sitjeplassar. I dag har ho mellom 300 og 350. Stilmessig er kyrkja prega av enkel nygotikk og sveitserstil. Kjelder Valestrand kyrkje i «Norges kirker» Kyrkja i Sveio Arkivert 2018-06-12 ved Wayback Machine. Bakgrunnsstoff «Valestrand kyrkje». Kirkesøk. Den norske kyrkja. Alf Henry Rasmussen (1993). «Valestrand kyrkje». Våre kirker. Norsk kirkeleksikon. Kirkenær: Vanebo forlag. s. 383. ISBN 82-75-27022-7. Valestrand kulturkyrkje Valestrand kyrkje i kulturminnesok.no, nettstaden til Riksantikvaren